**Одделението за комунални работи и локални патишта во општина Гевгелија ги врши работите што се однесуваат на:**

1. Организирање и изменување на условите и режимот на сообраќај; изградба и одржување на сообраќајна сигнализација
2. Издавање дозвола за раскопување на јавни и сообраќајни површини и издавање дозвола за поставување на инсталации во патниот и заштитниот појас
3. Издавање дозвола за оставање градежен материјал на јавна површина, издавање дозвола за поставување на градежно скеле и издавање дозвола за изнесување земја и шут.
4. Издавање дозвола за ослободување од комунална такса за јавно осветлување
5. Работи сврзани со изградба, реконструкција и одржување на јавното осветлување на населените места на подрачјето на општината
6. Барање за определување улица и куќен број
7. Издавање дозвола за користење на јавна површина (вршење на дејност пред деловни проостории (трговија на мало, угостителски услуги, угостителски услуги од мал обем, занаетчиска дејност и друго); вршење на дејност надвор од деловна просторија, односно на јавна површина што не е во непосредна врска со деловната проосторија (трговија на мало, угостителски услуги, угостителски услуги од мал обем, занаетчиска дејност, изложување на предмети, приредување изложби и забавни приредби, одржување на хуманитарни, културни, спортски и други активности во рекламно-промотивна-информативна функција на плоштади и друг јавен простор во организација на заинтересиран субјект и друго); потреби на градилиште; поставување на комунални објекти и опрема во функција на вршење дејности од јавен интерес од локално значење и одржување на хуманитарни, културни, забавни, спортски, изложбени и други активности по повод прославување на празници и одржување на манифестации.)
8. Барање за увид на лице место
9. Вршење на работи сврзани со изградба, реконструкција и одржување на комуналните објекти и инсталации, водоводна и канализациона мрежа, како и регулација и одржување на речните корита и регулационите канали на подрачјето на општината. Изградба, реконструкција и одржување на улиците, јавното зеленило, јавното осветлување и заштита на локални патишта, улици, паркинг простори, друга комунална опрема и други инфраструктурни објекти;
10. Вршење на работите што се однесуваат на уредувањето на градежното земјиште и изготвува годишна програмата за уредување на градежно земјиште;
11. Вршење на наплата административни такси според закон за административните такси.
12. Учествува во изготвување програми и извештаи од област на комуналните дејности врши и други работи што ќе му бидат утврдени во делокругот на надлежности согласно законите и другите прописи.
13. Други работи што ќе му бидат доверени согласно законите и други прописи, односно од страна на Советот и Градоначалникот на Општината.